BCP นำเงินบริจาคจากลูกค้าร่วมสมทบทุนมูลนิธิรามาธิบดีฯ
BCP นำเงินบริจาคจากลูกค้าร่วมสมทบทุนมูลนิธิรามาธิบดีฯ ณ ร้านอินทนิล สาขาสุขุมวิท 62 เมื่อเร็วๆ นี้
20 พ.ย. 2563

นายสมชัย เตชะวณิช ประธานเจ้าหน้าที่การตลาดและรองกรรมการผู้จัดการใหญ่ กลุ่มธุรกิจการตลาด บริษัท บางจาก คอร์ปอเรชั่น จำกัด (มหาชน) หรือ BCP และนายเสรี อนุพันธนันท์ กรรมการผู้จัดการ บริษัท บางจาก รีเทล จำกัด ร่วมส่งมอบเงินที่ได้รับบริจาคจากลูกค้าที่มาใช้บริการในร้านอินทนิล รวมจำนวน 1,500,000 บาท สมทบทุนมูลนิธิรามาธิบดีฯ เพื่อนำไปจัดซื้อเครื่องมือแพทย์ สำหรับสถาบันการแพทย์จักรีนฤบดินทร์ โดยมีผู้ช่วยศาสตราจารย์สุพัตรา ลีลาภิวัฒน์ กรรมการบริหารและเลขาธิการมูลนิธิรามาธิบดีฯ เป็นผู้รับมอบ ณ ร้านอินทนิล สาขาสุขุมวิท 62 เมื่อเร็วๆ นี้
อนึ่ง ผู้มีจิตศรัทธา สามารถร่วมบริจาคเพื่อสมทบทุนมูลนิธิรามาธิบดีฯ ได้อย่างต่อเนื่อง ผ่านกล่องรับบริจาคภายในร้านอินทนิลทุกสาขาทั่วประเทศ